لزبن (مانیٹرنگ ڈیسک) لیون وبایرن میونخ نا ٹیم تا نیام اٹ یوئیفا فٹ بال چیمپئنز لیگ نا ارٹمیکو سیمی فائنل میچ اینو مریک۔ ارٹمیکو سیمی فائنل میچ نا ٹیمک لیون و بایرن میونخ نا کیپٹنک سرسہبی کن بیان تسنو او گمان کننگ اٹی ءُُ کہ ارٹمیکو ٹاپ فور میچ سخت مریک۔ داکان مست لیگ نا کوارٹر فائنل مرحلہ ٹی لیون نا ٹیم مانچسٹر سٹی نا ٹیم ءِ 3-1 گول اٹ بے سہب کرسا ٹاپ فور اکن کوالیفائی کریسُس وخت اس کہ بایرن میونخ بارسلونا ءِ آسانی ٹی 8-2 گول اٹ بے سہب کرسا سیمی فائنل میچ گوازی کننگ نا اعزاز ءِ دوئی کریسُس۔ یات سلے کہ لیگ نا ہڑتوم آ سیمی فائنل و فائنل میچ لزبن نا سٹیڈیو ڈا لوز سٹیڈیم اٹ گوازی کننگرہ۔ لیگ نا فائنل میچ 23 اگست آ گوازی کننگک۔
